MOKUNA XXV 
Ta Laieikawai ma i hoi aku ai mai Keaau aku, mahope iho o kona 
hoohilahila ana e Waka, a noho ma Olaa. 
Ja manawa, kukakuka ae la na kaikuahine o Aiwohikupua i ka 
mea hiki ke hooluolu aku i ka naau kaumaha o ke alii (Laieikawai) 
no kona hilahila i ka olelo kumakaia a Waka. 
Hele aku la lakou a hai aku la i ka lakou olelo hooholo i kuka ai 
imua o Laieikawai me ka i aku: 
“EK ke Alii wahine o ka lai; ua kukakuka ae nei makou i mea 
e hoopau ai i kou naau kaumaha no kou hoohilahilaia, aka, aole o 
oe wale kai kaumaha, o kakou like no a pau, no ka mea, ua komo 
like kakou a pau no ia pilikia hookahi. 
“Nolaila, e ke Alii e, ke noi aku nei makou ia oe, e pono no e 
hoopauia kou naau kaumaha, no ka mea, e hiki mai ana ia oe ka 
pomaikai ma keia manawa aku. 
“Ua hooholo ae nei makou i pomaikai lke no kakou, ua ae ae 
nei ko kakou kaikaina e kii aku ia Kaonohiokala i kane nau, he 
keiki Alii e noho la i Kealohilani, ua hoonohoia ma ka pea kapu o 
kukulu o Tahiti, he kaikunane no no kakou, ko Aiwohikupua mea 
nana i hoalii mai ja ia. 
“Tna e ae oe e kiiia ko kakou kaikunane, alaila, e loaa ia kakou 
ka hanohano nui i oi aku mamua o keia, a e lilo auanei oe i mea 
kapu ihiihi loa, me ko launa ole mai ia makou, a oia ka makou i 
noonoo iho nei, a ae oe, alaila, ku kou makaia, hilahila o Waka.” 
T mai la o Laieikawai, “Ua ae no wau e hoopau i ko’u kaumaha 
hilahila, a hookahi a’u mea ae ole, o kuu lilo ana i wahine na ko 
kakou kaikunane; no ka mea, ke olelo mai nei oukou, he Alii kapu 
kela, a ina paha e hoao maua, pehea la wau e ike hou ai ia oukou, 
no ka mea, he Alii kapu kela, a oia ka’u mea minamina loa, o ko 
kakou launa pu ana.” 
I aku la kona mau hoa, “Mai manao mai oe ia makou, e nana 
oe i ka olelo hoohilahila a ko kupunawahine, aia ku kona makaia, 
alaila pono makou, no ka mea, o oe no ka makou mea manao nui.” 
A no keia mea, hooholo ae la 0 Laieikawai i kona ae. 
Ta manawa, hai mai la o Kahalaomapuana i kana olelo kauoha 
ia Laieikawai, a me kona mau kaikuaana, “ Ke kii nei au i ko kakou 
kaikunane i kane na ke Alli, e pono ia oukou ke malama pono i ko 
kakou Haku, ma kana wahi e hele ai, malaila oukou, na mea ana 
a pau e makemake ai, oia ka oukou e hooko aku; aka, koe nae ka 
maluhia o kona kino a hiki mai maua me ke kaikunane o kakou.” 
539 
